CELEX: 
Language: lv
Date: 2022-01-13 00:00:00
Title: KOMISIJAS ĪSTENOŠANAS REGULA (ES) /.. ar kuru attiecībā uz energoefektīvu tehnoloģiju noteikšanu un zvejas kuģu parastās zvejas piepūles noteikšanas metodoloģijas elementu specificēšanu īsteno Eiropas Parlamenta un Padomes Regulu (ES) 2021/1139, ar ko izveido Eiropas Jūrlietu, zvejniecības un akvakultūras fondu un groza Regulu (ES) 2017/1004

KOMISIJAS ĪSTENOŠANAS REGULA (ES) …/..
            
            
               (13.1.2022)
            
            
               ar kuru attiecībā uz energoefektīvu tehnoloģiju noteikšanu un zvejas kuģu parastās zvejas piepūles noteikšanas metodoloģijas elementu specificēšanu īsteno Eiropas Parlamenta un Padomes Regulu (ES) 2021/1139, ar ko izveido Eiropas Jūrlietu, zvejniecības un akvakultūras fondu un groza Regulu (ES) 2017/1004
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) 2021/1139, ar ko izveido Eiropas Jūrlietu, zvejniecības un akvakultūras fondu un groza Regulu (ES) 2017/1004
                  1
               , un jo īpaši tās 18. panta 5. punktu,
            
            
               tā kā:
            
            
               (1)Regulas (ES) 2021/1139 18. panta 1. punkts ļauj Eiropas Jūrlietu, zvejniecības un akvakultūras fondam atbalstīt tāda zvejas kuģa galvenā dzinēja vai palīgdzinēja nomaiņu vai modernizāciju, kura lielākais garums nepārsniedz 24 metrus.
            
            
               (2)Regulas (ES) 2021/1139 18. pantā minētais atbalsts palīdz sasniegt Regulas (ES) 2021/1139 14. panta 1. punkta b) apakšpunktā noteikto konkrēto mērķi – palielināt energoefektivitāti un samazināt CO2 emisijas, nomainot vai modernizējot zvejas kuģu dzinējus.
            
            
               (3)Regulas (ES) 2021/1139 18. panta 5. punkta otrās daļas a) apakšpunktā ir atsauce uz jaunā dzinēja izmantotajām energoefektīvajām tehnoloģijām, tāpēc ir jānosaka energoefektīvās tehnoloģijas, kas palīdz samazināt CO2 emisijas. 
            
            
               (4)Saskaņā ar Regulas (ES) 2021/1139 18. panta 5. punkta otrās daļas c) apakšpunktu dalībvalstij ir jāizmēra, vai attiecīgā kuģa zvejas normālā piepūlē jaunais dzinējs emitē par 20 % mazāk CO2 vai izmanto par 20 % mazāk degvielas nekā dzinējs, ko nomaina.
            
            
               (5)Lai dalībvalsts šo mērījumu varētu veikt, ir jānosaka, kas uzskatāma par “attiecīgā kuģa parasto zvejas piepūli”, ņemot vērā zvejas kuģu lielo daudzveidību, to izmantotos zvejas paņēmienus, kuģošanas attālumus un slodzes koeficientus, kas laika gaitā mainās un ietekmē CO2 emisijas un degvielas patēriņu.
            
            
               (6)Lai šajā regulā paredzētos pasākumus varētu piemērot nekavējoties, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               (7)Šajā regulā paredzētie pasākumi ir saskaņā ar Eiropas Jūrlietu, zvejniecības un akvakultūras fonda komitejas atzinumu,
            
            
               IR PIEŅĒMUSI ŠO REGULU.
            
            
               1. pants 
               Jauno dzinēju izmantotās energoefektīvās tehnoloģijas
            
            
               Regulas (ES) 2021/1139 18. panta 5. punkta otrās daļas a) apakšpunkta piemērošanas nolūkos par jauniem zvejas kuģu dzinējiem, kas izmanto energoefektīvas tehnoloģijas, uzskata tādus dzinējus,
            
            
               (1)kuri izmanto: 
            
            
               (a)ūdeņradi;
            
         
         
            
               (b)amonjaku;
            
            
               (c)iekšdedzi;
            
            
               (d)degvielas elementus;
            
            
               (e)elektrību;
            
            
               (f)elektrības un dedzes kombināciju (hibrīds);
            
            
               (g)degvielas elementa hibrīdu;
            
            
               (2)kuru tips apstiprināts saskaņā ar Eiropas Parlamenta un Padomes Regulu (ES) 2016/1628
                  2
               . 
            
            
               2. pants 
               Zvejas kuģu parastā zvejas piepūle
            
            
               Regulas (ES) 2021/1139 18. panta 5. punkta otrās daļas c) apakšpunkta piemērošanas nolūkos lēmumu par to, kas ir uzskatāma par tā zvejas kuģa parasto zvejas piepūli, par kuru ir iesniegts atbalsta pieteikums, dalībvalstis pieņem, pamatojoties uz šādiem elementiem:
            
            
               1)
                     attiecīgā zvejas kuģa parametri un zvejas modelis;
            
            
               2)
                     desmit reprezentatīvu zvejas reisu, kas veikti trīs kalendāro gadu laikā pirms atbalsta pieteikuma iesniegšanas, vidējā vērtība;  
            
            
               3)
                     zvejas paņēmieni, ko attiecīgais zvejas kuģis izmantojis reprezentatīvo zvejas reisu laikā, un laiks, ko tas minētajos reisos pavadījis jūrā.
            
            
               3. pants 
               Stāšanās spēkā
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 13.1.2022
            
            
               
                     Komisijas vārdā –
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 247, 13.7.2021., 1.–49. lpp.
               
               
                  
                     (2)
                  
                        Eiropas Parlamenta un Padomes Regula (ES) 2016/1628 (2016. gada 14. septembris) par prasībām attiecībā uz autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisiju robežvērtībām un tipa apstiprināšanu, ar ko groza regulas (ES) Nr. 1024/2012 un (ES) Nr. 167/2013 un groza un atceļ Direktīvu 97/68/EK (OV L 252, 16.9.2016., 53. lpp.).